प्यार का दिन, प्यार के इजहार का दिन। अपने जज्बातों को शब्दों में बयां करने के लिए इस दिन का हर धड़कते हुए दिल को बेसब्री से इंतजार रहा। हम बात कर रहे हैं, प्यार के परवानों के दिन वेलेंटाइन-डे की। प्यार भरा यह दिन खुशियों का प्रतीक माना जाता है और हर प्यार करने वाले शख्स के लिए अलग ही अहमियत रखता है। कभी पश्चिमी देशों तक सिमटा यह दिवस देश के छोटे शहरों तक पहुंच चुका है। धनबाद के भी लोग इस खास दिन के इंतजार में हैं। लेकिन प्यार का मतलब तीन अलग-अलग पीढ़ियों के लिए क्या है.. इस सवाल का जवाब हमने धनबाद की अलग-अलग पीढ़ियों से बात कर जानने का प्रयास किया। उम्र और समय जरूर बदला लेकिन सभी ने माना कि प्यार में विश्वास और सम्मान का होना जरूरी है। रिपोर्ट : गंगेश गुंजन